**Nordea 1, SICAV**

**Société d’Investissement à Capital Variable**

**R.C.S. Luxembourg B 31442**

**562, rue de Neudorf, L-2220 Luxembourg**

**MELDING TIL ANDELSEIERNE**

Andelseierne («**Andelseierne**») i Nordea 1, SICAV («**Selskapet**») informeres med dette om at et nytt prospekt for selskapet («**Prospektet**») vil tre i kraft mandag 23. oktober 2017, med mindre en annen dato fastsettes for senere enkeltendringer. Hensikten er blant annet å innlemme endringene som er sammenfattet nedenfor, i prospektet.

**Endringer i prospektet som er relevante for andelseiere i Nordea 1 – Alpha 15**

* Underfondet Nordea 1 – Alpha 15 skifter navn til Nordea 1 – Alpha 15 MA Fund.
* Underfondets mål er gjort klarere. Investeringspolitikken er blitt endret for å bedre gjenspeile de forskjellige investeringsstrategiene som anvendes i underfondet.

**Endringer i prospektet som er relevante for andelseiere i:**

**Nordea 1 – Emerging Market Bond Opportunities Fund,**

**Nordea 1 – Emerging Market Local Debt Fund,**

**Nordea 1 – Emerging Market Local Debt Fund Plus,**

**Nordea 1 – Renminbi High Yield Bond Fund**

Følgende avsnitt er lagt til delen «Godkjente aktiva» for å tilkjennegi at underfondene kan investere direkte i kinesiske gjeldspapirer via det kinesiske interbankmarkedet for obligasjoner (China Interbank Bond Market - CIBM)

**Endringer i prospektet som er relevante for andelseiere i Nordea 1 – GBP Diversified Return Fund**

Investeringspolitikken spesifiserer nå at underfondet har som mål å oppnå positiv avkastning i løpet av en rullerende periode på 3 år.

**Endringer i prospektet som er relevante for andelseiere i Nordea 1 – Flexible Fixed Income Plus Fund**

Underfondet Nordea 1 – Flexible Fixed Income Plus Fund skifter navn til Nordea 1 – Balanced Income Fund;

Det er nå gjort klarere at underfondets investeringspolitikk ikke omfatter bruk av negativ durasjon.

**Endringer i prospektet som er relevante for andelseiere i Nordea 1 – Multi-Asset Fund**

* Underfondet Nordea 1 – Multi-Asset Fund skifter navn til Nordea 1 – Alpha 10 MA Fund.
* Underfondets mål er gjort klarere. Investeringspolitikken er endret for å bedre gjenspeile de forskjellige investeringsstrategiene som anvendes i underfondet.

**Endringer i prospektet som er relevante for andelseiere i Nordea 1 – Stable Emerging Markets Equity Fund**

Investeringsgrensen for Kina A-aksjer via Stock Connect er hevet fra 10 % til 25 % av sum eiendeler for underfondet.

**Endringer i prospektet som er relevante for andelseiere i:**

**Nordea 1 – Emerging Market Hard Currency Bond Fund,**

**Nordea 1 – Emerging Market Local Debt Fund,**

**Nordea 1 – Emerging Market Local Debt Fund Plus**

Forvaltningshonoraret for disse underfondene er redusert.

**Endringer i prospektet som er relevante for andelseiere i Nordea 1 – European Value Fund**

Navnet på underforvalteren av underfondet i Sveits er endret fra European Value Partners AG til Mensarius AG.

**Endringer i prospektet som er relevante for andelseiere i alle underfond**

* I kapittel 2. "Begreper og definisjoner som brukes i dette prospektet"
  + Definisjonen av begrepet Asia omfatter nå Bangladesh og Pakistan.
  + Det er lagt til definisjoner av begrepene «ChiNext», «CIBM» og «SME Board».
* Kapittel 6. «Andelshandel» er endret for å bedre gjenspeile at alle ordre fremover må gjøres i referansevalutaen for andelsklassen som andelseiere investerer i, og alle betalinger (for tegninger, innløsninger) skal foretas i referansevalutaen for den aktuelle andelsklassen. Konverteringer er kun tillatt mellom andelsklasser som har samme referansevaluta.
* I kapittel 8. "Investeringsrestriksjoner":
* Punktet «Andeler i investeringsforetak med variabel kapital» er endret for å tilkjennegi at det kan kreves et forvaltningshonorar for investeringer i andeler i andre UCITS- eller UCI-fond som forvaltes av forvaltningsselskapet.
* Beskrivelsene av giring for underfond som bruker Value at Risk-metoden til å måle sin globale eksponering, er blitt omformulert for bedre å beskrive tallene som vises i prospektet.
* Navnet på Del VI er endret til «Sosialt ansvarlig investering» og er dessuten omformulert for å bedre gjenspeile aspektene relatert til miljø, samfunnsansvar og eierstyring som er innebygget i prosessen for valg av investeringer for de aktuelle underfondene.

I kapittel 9. «Spesielle risikovurderinger» er det lagt til en ny del, «Risiko forbundet med investeringer via CIBM».

* I kapittel 25. "Representanter og betalingsagenter utenfor Luxembourg":
  + adressen til betalingsagenten for Italia, BNP Paribas Securities Services, er oppdatert.
  + representanten og betalingsagenten for Sveits er endret fra det sveitsiske datterselskapet av Nordea Bank S.A. til BNP Paribas Securities Services, Paris, succursale de Zurich.
  + navnet på representasjonsagenten i Polen er blitt oppdatert.

Andelseiere som ikke er enige i endringene som er beskrevet ovenfor kan innløse andelene sine uten omkostninger, med unntak av eventuelle lokale transaksjonsgebyrer som kan kreves av lokale mellommenn på egne vegne, og som er uavhengige av selskapet og forvaltningsselskapet. Denne instruksen må være skriftlig og mottatt av Nordea Investment Fund S.A. (som administrasjonsagent) på adressen nedenfor senest fredag 20. oktober 2017 kl. 15.30 CET.

En oppdatert versjon av prospektet datert oktober 2017 kan fås uten omkostninger fra selskapets forretningskontor eller fra Nordea Investment Funds S.A., 562, rue de Neudorf, L-2220 Luxembourg, Storhertugdømmet Luxembourg, og på nettstedet www.nordea.lu, på Download Centre, under «KIID/Prospectus», så snart tilsynsmyndigheten i Luxembourg («CSSF») har godkjent og stemplet det offisielle prospektet, eller, hvis tilgjengelig, på lokale Nordea-nettsteder.

Fremhevede termer i denne meldingen skal ha den betydningen de gis i prospektet med mindre sammenhengen krever noe annet.

Andelseiere som har spørsmål vedrørende endringene ovenfor skal ikke nøle med å ta kontakt med sin finansielle rådgiver eller Nordea Investment Funds S.A., Client Relationship Services, på telefon +352 43 39 50 - 1.

Luxembourg, 15. september 2017

Styret i Nordea 1, SICAV